Kofi Annan

Diplomydd o Ghana oedd Kofi Atta Annan. Ganwyd Annan yn Kumasi, Ghana. Derbyniodd Wobr Nobel am Heddwch yn 2001. Gwasanaethodd fel seithfed Ysgrifennydd Cyffredinol y Cenhedloedd Unedig rhwng Ionawr 1997 a Rhagfyr 2006 ac ef oedd y dyn du cyntaf i ddal y swydd. Roedd yn rhugl yn Saesneg, Ffrangeg a nifer o ieithoedd Affrica. Roedd ei wraig, Nane Maria (Lagergren) Annan, yn hanner-nith i Raoul Wallenberg. Astudiodd Annan yn Mhrifysgol Gwyddoniaeth a Thechnoleg Kumasi (Ghana), Coleg Macalester yn Saint Paul, Minnesota, Institut universitaire des hautes études internationales yn Geneva a Sefydliad Technoleg Massachusetts (1971-72). Dechreuodd weithio gyda WHO ym 1962, ac yn 1993 daeth yn Is-Ysgrifennydd Cyffredinol i Boutros Boutros-Ghali o'r Aifft. Dechreuodd ei dymor cyntaf fel Ysgrifennydd Cyffredinol ar 1 Ionawr, 1997 a'r ail ar 1 Ionawr, 2001. Roedd hynny'n eithriadol am fod y swydd fel arfer yn cylchdroi rhwng y cyfandiroedd ar ôl dau dymor ac roedd ei ragflaenydd wedi gwasanaethu am dymor. Felly yn ôl yr arferiad un tymor yn unig y disgwylid i Kofi Annan weithio.